NLE צ'ופה

ברייסון לשון פוטס (באנגלית: Bryson Lashun Potts; נולד ב-1 בנובמבר 2002), הידוע בשם הבמה NLE צ'ופה (NLE Choppa), הוא ראפר, זמר, פזמונאי ואושיית רשת אמריקאי. הוא עלה לתהילה עם השיר "Shotta Flow" מינואר 2019, שזכה למעמד הפלטינה מאיגוד תעשיית ההקלטות האמריקאי והגיע בשיאו למקום ה-36 במצעד הבילבורד הוט 100. אלבום הבכורה שלו, הנושא את שם השיר, יצא לאור בשנת 2020 והגיע למקום העשירי במצעד הבילבורד 200.

== ראשית חייו ==
פוטס נולד לאם ג'מייקנית ולאב אפרו-אמריקאי.<ref name="Emerging"></ref> הוא גדל בממפיס, טנסי באזור פארקווי וילג', ולמד בבית הספר התיכון קורדובה כסטודנט לשעבר בבתי הספר של מחוז שלבי, שם שיחק כדורסל.<ref></ref> הוא החל לעשות פריסטייל ראפ עם חבריו בגיל 14 והחל להתייחס למוזיקה ברצינות בגיל 15.<ref name="XXL"></ref>

== קריירה ==
המנהלת של NLE צ'ופה היא אימו, אנג'לה פוטס, שמנהלת אותו מאז שהחל להביע עניין במוזיקת היפ הופ.<ref name="Mother"></ref> בפברואר 2018 הוציא את שירו הראשון, "No Love Anthem", תחת שם הבמה YNR צ'ופה. ב-22 ביולי, פרסם את המיקסטייפ הראשון שלו, No Love the Takeover. בדצמבר, הופיע ב-"No Chorus Pt. 3", שיר בסגנון "סייפר" של הקולקטיב שלו, Shotta Fam. וורס הפתיחה שלו ומהלכי הריקוד שלו בקליפ גרמו לו להתבלט בקבוצה, והקנו לו באז אינטרנטי.<ref></ref><ref></ref>

לאחר ש-"No Chorus Pt. 3" זכה להצלחה, שבוע לאחר מכן הוציא את סינגל הפריצה שלו, "Shotta Flow". הווידאו קליפ של השיר צבר 10 מיליון צפיות בחודש.<ref></ref> כמה ימים לאחר צאתו, מגזין פיצ'פורק העניק לשיר את תואר "שיר היום" שלו, תוך ששיבח את המסירה הנמרצת של צ'ופה והוסיף כי "הוא מכה במהלך ריקוד חדש בכל פעם שהמצלמה חוזרת אליו".<ref></ref> במאי 2019, השיר נכנס למצעד הבילבורד הוט 100, והופיע לראשונה במקום ה-96.<ref></ref> מאוחר יותר, הגיע לשיאו במקום ה-36. ביוני פורסם הרמיקס הרשמי של השיר, בהשתתפות בלופייס, בליווי וידאו קליפ בבימויו של קול בנט.<ref></ref>

בפברואר 2019 הוציא את "Shotta Flow 2", שיר המשך לשיר הפריצה שלו, שזכה ל-20 מיליון צפיות תוך חודשיים.<ref></ref> במרץ, הוציא סינגל נוסף בשם "Capo", עם וידאו קליפ שהועלה לערוץ היוטיוב WorldStarHipHop.<ref></ref> ב-20 בדצמבר, הוציא את מיני-אלבום הבכורה שלו, Cottonwood,<ref name="Cottonwood2"></ref> על שם האזור בו גדל,<ref name="Success"></ref> שכולל, בין היתר, את שיר הפריצה שלו "Shotta Flow" והרמיקס הרשמי שלו.<ref name="Cottonwood2"/>

ב-19 במרץ 2020 הוציא את הסינגל המוביל מתוך אלבום הבכורה שלו, "Walk Em Down", בשיתוף רודי ריץ'. ב-12 ביוני 2020, הוציא את "Shotta Flow 5", שיר ההמשך החמישי לסינגל הפריצה שלו, "Shotta Flow" משנת 2019.<ref name="SF5"></ref> ב-30 ביולי הוציא סינגל נוסף מתוך האלבום, "Narrow Road", בהשתתפות ליל בייבי.<ref name="Narrow"></ref> שבוע לאחר מכן, ב-7 באוגוסט, הוציא צ'ופה את האלבום, שנקרא Top Shotta. האלבום הגיע למקום העשירי במצעד הבילבורד 200.

נכון לחודש מאי 2023, הוא צבר כ-5.8 מיליארד השמעות בפלטפורמות הסטרימינג.<ref></ref>

== חיים אישיים ==
ב-20 ביוני 2020 נולדה ל-NLE צ'ופה ילדתו הראשונה.<ref></ref> הוא הצהיר שילדתו שינתה את הלך הרוח שלו; "ידעתי שאני צריך להשתנות ולהיות אדם טוב יותר עבור בתי".<ref name="Golden"></ref>

באוגוסט 2020, צ'ופה נמשך לקראת התעוררות "רוחנית" ברשתות החברתיות, והשיק ערוץ יוטיוב בשם Awopped Choppa, בו הוא מתעד את אורח חייו ההוליסטי והבריא הכולל טבעונות וגינון.<ref name="Violence"></ref>

לדבריו, צ'ופה נאבק בדיכאון, ולעיתים קרובות מדווח על כך במוזיקה שלו. הוא עושה מדיטציה במטרה להתמודד עם בעיות בריאות הנפש והלחץ שכלול בלהיות בדרן צעיר.<ref name="Stories3"></ref>

במהלך תקופה בלתי מוגדרת, צ'ופה שירת זמן מה בבית מעצר לנוער.<ref name="Stories3"/> הוא מעולם לא גילה על מה נעצר, אך לדבריו, זמנו במעצר הניע אותו להפוך את חייו. בפרק של סדרת היוטיוב שלו, The Rise of NLE Choppa, הוא אמר שהיותו במעצר עזר לו מאוד והוא היה "פותח עיניים".<ref name="Stories3" />

== דיסקוגרפיה ==
=== אלבומי אולפן ===
* 2020: Top Shotta
* 2023: Cottonwood 2

=== מיקסטייפים ===
* 2018: No Love the Takeover
* 2020: From Dark to Light
* 2022: Me vs. Me

=== מיני-אלבומים ===
* 2019: Cottonwood

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:יוטיוברים אמריקאים
קטגוריה:פעילי אינטרנט אמריקאים
קטגוריה:אמני וורנר רקורדס
קטגוריה:אמריקאים שנולדו ב-2002
קטגוריה:אמנים אמריקאים הידועים בשם במה